钦定古今图书集成/明伦汇编/闺媛典/第140卷 > 吴公宝妻黄氏
## 钦定古今图书集成/明伦汇编/闺媛典/第140卷 > 吴公宝妻黄氏

按《闽通志》：黄氏，政和人。年十六，归同邑吴公宝。越四
载，宝病亟，谓黄曰：“‘吾病必无痊理，所恨吾无兄弟，一
女茕茕，家贫无依，汝将安适’？黄曰：‘君善自保，无以妾
为念’。”公宝遂瞑目而逝。黄治丧无违礼，杜门纺绩，以
资衣食。女既长，人劝其纳婿，黄不从，育夫从子为后。
乡人服其有识。